انتقاد بر قرآن
ماسوائے کسی خصوصی بیان کے تمام القرآن حوالہ جات بیرون الویکی صفحات پر جاتے ہیں انتقاد بر قرآن یا قرآن پر تنقید criticism of the quran اصل میں اسی خالق کی پیدا کردہ انسانی نفسیات سے پیدا ہوتی ہے جس نے قرآن نازل کیا اور قابل ذکر بات یہ ہے کہ قرآن پر کیا جانے والا یہ انتقاد محض غیر مسلم اشخاص تک محدود نہیں بلکہ خود مسلمانوں میں ایسے اشخاص تاریخی طور پر ثابت ہیں کہ جنھوں نے مختلف الفاظ و اشکال میں اس تنقید کی جھلک پیش کی عام طور پر مسلم اذہان میں قرآن کا جو تصور اور توقیر ہے وہ شاید ہی کسی اور الہامی غیر الہامی کتاب رکھنے والوں میں پائی جاتی ہو مسلمانوں کے لیے قرآن پر انتقاد ایسا ہرگز نہیں جیسا کہ عیسائیوں کے لیے بائبل پر تنقید یا بدھوں کے لیے سترا پر تنقید ہو اور اس کی وجہ یہ ہے کہ قرآن اور اسلام اسلام میں مذہب کے ایسے جدا اجزاء نہیں کے جیسے بائبل اور مسیحیت مسیحیت میں ہیں  مسلم اذہان کے لیے قرآن پر انتقاد اصل میں اسلام پر انتقاد ہی کے مترادف ہے قرآن اور بائبل کے اس فرق کو یوں بھی بیان کیا جا سکتا ہے کہ قرآن مسلمانوں کے لیے ایک الہام یا وحی ہے جبکہ بائبل عیسائیوں کے لیے وہ نسخہ ہے جہاں الہام یا وحی کو پایا جا سکتا ہے گویا تقابلی انداز اختیار کیا جائے تو یہ کہنا غلط نا ہوگا کہ قرآن کا مسیحیت میں متبادل بائبل نہیں بلکہ حضرت عیسی کی ذات ہے جبکہ بائبل کی حیثیت کا اسلامی متبادل حدیث کو قرار دیا جا سکتا ہے قرآن پر کیے جانے والے انتقاد میں تنقید کا کوئی بھی پہلو نظر انداز نہیں کیا گیا اور اس تنقید کا دائرہ  قرآن کے انسانی نا کہ الہامی منبع قرآن میں تاریخی اغلاط قرآن میں قواعدی و لسانی اغلاط قرآن میں سائنسی و علمی اغلاط قرآن کی حفاظت میں اغلاط اور خود قرآن کے اپنے الفاظ و متن میں تصادم و اغلاط تک وسعت رکھتا ہے